
na i 
ne djetetom čujevao sam »pismu“ Fra Andrije Dorotića, te 
napetih ušiju slušao sam kojekakve zgode iz njegova živo- 
ta, pa se i sada siećam kako me se to ugodno srca primalo. Doro- 
tićeva pjesma u istinu bijaše nekoč vrlo obljubljena kod našeg 
puka, pa mnoga kitica i danas joj je sačuvana u pameti nekih 
starijih ljudi u mojem okolišu. Poznam pače staricu, koja je svu 
znade na izust kao otčenaš. Pod naslovom ,Kratko izkazanje 
jednog dogadjaja“ bi pečatana u Beču god. 1815 kod 0. 0. 
Mekitarista u samih 100 istisaka. Obzirom na taj veoma ogra- 
ničeni broj istisaka, nije se čuditi što knjižici s dana na dan 
ponestaje traga, pa je sbilja sada riedko igdje naći. Pred ne- 
koliko vremena uželjeh se opet Fra Andrijeve pjesme, te se 
je jedva jedvice dokopah. Od tada sam u više navrataka pomi- 
šljao kako je uprav grehota što trune u zaboravi i kako bi 
vriedno bilo iznieti je s nova na svjetlo, uz obširan i što izcr- 
Dljiviji životopis njezina auktora. Jednoč sam se kroz taj posao 
razgovarao s pokojnim Despotom, pa znam da se i njemu to 
po pameti vrzlo.. Milo mi je ipak što me dosle u tom podhvatu 
nije nitko još pretekao, premda se je o pomenutoj knjižici koje- 
kuda trkimice štogod napisalo i po gdjekoji ustrižak iznielo. *) 
O životu i djelovanju Fra Andrije Dorotića ima mimogredce 
liepih crtica u podlisku , Narodnoga Lista“ god. 1873, 1874 u 
nizu poučnih članaka , Spomeni iz. moga. dnevnika“ od profesora 
Ante Kuzmanića, a Ot. Stjepan Zlatović, tekom svoje za- 
“nimive knjige » Franovci i hrvatski puke u Dalmaciji“ često se 
na nj osvrće. Nije mi inače poznato da je itko drugi uzeo Do- 
rotića napose pod pero, pa kao Bračanin volim što sam prvi, 


*) Ljubić prof. Šime — »O gledalo jigoslav. književnosti“. | 
Ljubić Kažimir — u pNarodnomu Koledaru“ god. 1870. 
Simić Nikola — u piškrić god. 1884, 

te pred narod iznosim njegovu prilično pogodjenu sliku, kao su- 
obćinaru pak godi mi, da prodičim mjesto, što uz ine liepe uspo- 
mene, ponosi:se nekoč znamenitim boravkom hrvatskoga veli- 
kana, Starca Milovana; ponosi se zibkom Fra Andrije Do- 
rotića; ponosi se još k tomu svojim mrtvim i živućim dikam 
iz redovničkog staleža. 

Dorotićevoj pjesmi ne pripisujem Bog zna kakove knji- 
ževne vriednosti. Osobito s tehničnog pogleda može joj se koje- 
šta zamjeriti, jer neki stihovi hramlju, nisu kako bi trebalo me- 
trički dotjerani, kao što mjestimice ni srokovi nisu sličiti Umjet- 
ničke vriednosti ona ipak imade, i ter kakove. Odlikuje se na- 
vlastito krasnom plastičnosti, viernosti i točnosti opisa, krepči- 
nom izraza, te finom pronicavosti duha I današnji koji naš knji- 
ževnik mogao bi se na uhar u nju ugledati. Cist i jedar Doro- 
tićev jezik, narodan, ali podjedno slikovit, takodjer uznosi 
pjesmu na dostojnu visinu. Odgojen u duhu tudje kulture, tudje 
knjige, dvojstruke je hvale zaslužan, što polag talijanskog i 
latinskog, znao je njegovati svoj hrvatski jezik, učiti ga i na- 
učiti na izvoru njegove ljepote. Usput mi je pak napomenuti da 
je Dorotić s majčinim mliekom sasnuo čistoću našega jezika, 
jer Sumartinjani, mimo svih u obće Bračana ističu se pravilnom 
štokavštinom. 

Trudnik i na književnom polju, osim , Kratkog izkazanja“, 
Fra Andrija je napisao i objelodanio: Philosophicum specimen 
de homine Venetia 1795, i Lettera pastorale enciclica Zara 1804. 
Ot. Zlatović na koncu .svoje knjige veli: da je vlastitim oči- 
ma vidio Dorotićeva još dva rukopisna svezka. u pjesmi i 
prozi, pripravljena za tisak, ali da se danas već ne znade kamo 
se je to zametnulo. Vriedni i poštovani starina, ex-provincijal 
Fra Vicko Janović, kojemu sam osobito haran za mnoge po- 
. datke o Dorotiću, kaza mi onomadne da se i on sieća tih 
rukopisa, pače pjesmi pamti i naslov: Moje zabave. Uz svo nje- 
govo marno nastojanje, ne podje mu nikad za rukom ući im u 
trag: ne stade im glasa i glasnika. Grjehota! 

Pjesmu sam izpisao vierno kako stoji u prvobitnom izdanju, 
izmieniv samo stari s novim pravopisom, te popraviv koji gdje- 
gdje pogriešeni stih. Njemačke i talijanske svjedočbe u prvašnje- 
mu izdanju, smatrao sam shodnim prevesti, te ih, kao što su 
tamo, uvrstiti na koncu knjige. 


zle 


Fra Andrija Dorotić, treći medju četvero braće, rodi 
se 17 Ožujka 1760 u Sumartinu na Braču, od imućne i ugledne 
obitelji. Krstno mu ime bijaše Matij. Stariji mu brat, Fra Paško, 
umre već za rana župnikom u Igranim ; oko gospodarstva i 
trgovine nastojaše Ivan; a najmladji mu Josip bijaše valjan 
pomorski kapetan; Fra Andriju, još malena, zavoli njegov 
ujac Ot. Andrija Staničić, učen, uzoran i zaslužan redovnik, 
koji pomljivo i marljivo opisa dolazak puka u Sumartin, bježe- 
ćeg pred turskom potjerom god. 1646. Uze ga pod svoje okrilje, 
i kod njega izuči diete početne nauke. Budne pameti i u knjigu 
zaljubljena, ujac ga zatim posla u Makarski samostan da uči 
retoriku i latinski jezik. Odatle, oko god. 1770, obukav na se 
redovničke haljine, podje u Križki manastir na godinu kušnje 
(novicijata), gdje iz počasti i harnosti izmieni krstno s ujčevim 
imenom, te se prozva Andrijom. Nakon novicijata položi svet- 
čane zavjete, pa po običaju onih vremena, s priznate mu sposob- 
nosti i darovitosti, od državnog starešine bi poslat u Italiju na 
usavršenje nauka. Tamo bi i redjen, a u dvaestčetvrtoj godini 
reče prvu misu. Dorotić dovrši sve svoje nauke odličnim 
uspjehom, pa s učeničtva pope se odmah na učiteljsku stolicu 
mudroslovlja u Perugi, a god. 1798, mimo mnogih natjecatelja, 
kod strogih ispita zadobi učiteljsko mjesto bogoslovlja u najpo- 
glavitijemu Rimskomu samostanu Ara - Coeli. Zaraza prevratnič- 
kog duha bijaše već i Rim zamlazila. Dorotić predvidjaše užas- 
nih prizora, pa da im se ukloni, dozvolom starešinstva, god. 1795 
preseli se u Mletke gdje opet nastavi učiteljstvo bogoslovlja. 
Obdaren i govorničkom sposobnosti, za svoga boravka u Italiji, 
pripoviedaše po raznim crkvam, a to 'svjedoči trošni i okrnuti 
rukopis njegovih govora u sumartinskomu arkivu. Iz rukopisa 
takodjer zna se, kako je Dorotiću bila povjerena zadaća da 
na mlado ljeto god. 1798 u Zadru drži prigodno slovo okuplje- 
nim činovnicim kod svetčane prisege cesaru austrijanskomu. 


Pad mletačke skupnovlade god. 1797 zateče našeg Doro- 
tića u Mletcim. Crni i vrlo burni oblaci vijali se tada nad 
Dalmacijom : ne znalo se ni tko pije, ni tko plaća. Za nesret- 
nom, ali svedjer krasnom i zamamnom ovom grudom otimala se 
tudja pohlepnost; kroza nju se parbali i gonižali mrzki namet- 
nici. Smutljivaca bilo svakog soja i kalupa, pa gradjanska krv 
oštrapala drvlje i kamenje, jer nebilo tko će razuzdanom bez- 
vladju dizgena pritegnuti. Komu je do toga da se potanje izvie 
osti kakvim žarom i pregorom, za onih rizičnih vremena, utje- 
caše franjevačka država u svaku priliku javnoga života, najple- 
menitijom namjerom da koristi hrvatskomu puku u Dalmaciji, 

neka zaviri u jur: spomenutu knjigu Ot. Zlatovića: imade mu 
tu obilata štiva i poučna i zabavna. Dorotičevo srce ne moglo 
«dalje podnositi da prekriženih ruku gleda iz tudjine nevolje 
svoga naroda, pa porivom otačbeničke ljubavi, početkom Lipnja 
iste godine vrati se u Dalmaciju. 

Na Franceza gledaše mrkim okom: kao redovnika, i “katolika 
sgražaše ga bezvjerje, što francezka vojska objeručke sijaše gdje 
bi nogom stajala, pa u tomu nazrievaše očitu propast svoje do- 
movine. Svoj prezir proti Francezim, donese Fra Andrija iz 
Italije, gdje prvom upozna njihovu ušilnu objest, te.bi očigled- 
cem strašnih izkaza proti njima. Fratarska mantija' ne smetaše 
mu ni najmanje da svomu srcu dade oduška, a uz to poznate mu 
bijahu smjele podvige u tom pogledu nekojih svećenika u Italiji, 
n. p. kardinala Rufa i odvažnoga kapucina Fra Michela 
Pezzia, pridjevkom Fra Diavolo. Čvrstom i jakom voljom, 
odluči pošto-poto da narodu priteče u ponos i u to ime stade 
odmah. .odvažno djelovati. 


Prof. Kuzmanić ovako se doslovce o njemu izrazuje: — 
Otac Dorotić bijaše veleuman, veleučan, rasudljiv, osjetljiv, - 
smion, vjere neoborive, pravi redovnik, vruć ljubitelj svoga re- 
da, čvrst branitelj njegovih prava i povlastica, ljubitelj svoga 
naroda, prijatelj vladi mletačkoj, pa i austrijanskoj. Prilike mu: 
Sixtus IV. i Savanorola. Red male braće i ostalo svećenstvo 
naše ne imadoše nikad u sebi čovjeka, koji bi se mogao s njim 
uzporediti. — 

Javno i bez bojazni očitova svoju namjeru, nagovarajući 
puk da se uteče zaštiti austrijanskog cesara, te da se s Hrvat- 
skom sjedini pod krunom S. Stjepana. Kod braće franjevaca 
nadje svojoj zamisli jaka oslona, a i gradjanska ruka brojno 
mu se ozva. I na Savi i na Drini munjevnom brzinom odjeknu 
njegovo ime: sami ga čini proglasiše pokretačem i poglavicom 
ustanka. — Podkriepljen uspjehom prvog koraka, promišljenom 
osnovom, dodje 12 Lipnja te iste godine u Spljet, i tu na Do- 
bromu sazva skupštinu poglavite gospode, da se o toli važnom 
pitanju dogovore i sporazume. Istaknuv svoje nazore, Dorotić 
se sam ponudi da bi otišao k cesaru u Beč, te mu podastro 
podaničtvo: hrvatskoga puka u Dalmaciji Iz obzira naprama 
kolunelu Matutinoviću, koji tada, kao vrhovni zapoviednik 
irancezke vojske u Spljetu, budnim okom vrebaše na svaki mig 
proti vladi, te se prestupnicim grozio užasno, veći dio gospode 
ne učestvova skupštini. Povoljnu, premda sasvim tajnu izjavu 
na svoj predlog, primi Dorotić od pridošlih uzvanika, pa zatim 
podje u Trogir i Šibenik, gdje takodjer od poglavite gospode 


dobi ustmeno privoljenje. Odatle poleti u Karin, da dneva 20 
Lipnja uroči fratarski sbor, svrhom da se odluči kako im se je 
vladati pri toli ozbiljnom i opasnom času. 

Ta ljuta neizvjestnost položaja, nemilo batalila puk, ali kad 
mu došle vile k očima, planu gnjevom i osvetom proti svemu 
što pristajalo uz Franceza. Osobito po gradovim srednje Dal- 
macije sve plamsalo požarom prave pravcate bune. Kao grom 
iz vedra neba već bijaše pukao u narodu ratoboran proglas. 
Bez podpisa i nadnevka, tiskan po svoj prilici u Mletcima, ko- . 
laše cielom pokrajinom i poticaše puk na odpor proti vladi. 
Evo ga u cjelosti: I 


Proglašenje 
Narodu dalmatinsicomu 


Narode slavni! Dvi izvrstite kriposti ti posiduješ, jedna 
jeste hrabrenost tvoja naravna u dilovanju, a druga virnost 
tvoja u obećanju. Radi tvoje hrabrenosti svi narodi boje te se 
i štuju te dostojno, a poradi virnosti svi te žele i prilažu ti se 
dragovoljno. Ove tvoje kriposti mnogi narodi žele imati, dali 
ne imadu, a mnogi nenavide te, i nastoje da ih izgubiš i potla- 
čiš. De čuvaj dakle vitežki tvoje vlastite kriposti, koje su dika 
i slava imena tvoga. : 

Narode slavni! Ti si podložan bio do sad Privedromu 
duždu mletačkomu, komu si se bio povoljuo podložio da te vlada 
i upravlja po pravici i po zakonu Isukrstovu, i da te uzdrži u 
viri katoličanskoj. Tvoga duždu i svu gospodu vitnike služiti 
virno i braniti njihovo dostojanstvo, istirali su te nepošteno iz 
Mletaka i neharno izdali. Pak evo su dužda odbacili, vitnike 
su i gospodu razrušili, prilike su Svetog Marka potlačili | i za- 
kone prominili. Na pristolje sada su postavili Jakobince i Čifute 
iliti Žudije, pak nastoje da te opet k njima prilože. Lipa stvar! 
Oni isti koji su te izdali, sada opet držeći te budalasta žele da 
se s njima složiš. 

Narode slavni! Spomeni se tvoje slave, i znaj da su žu- 
dije neprijatelji tvoje vire i najveći izkopajnici tvoga zakona. 
Nije dakle pristojno tvojoj slavi, ni koristno tvojoj viri da se 
k njima ti priložiš. Pri tebi jest sada, narode dalmatinski, tvoja 
prostnost i moreš priložiti se komu ti hoćeš. A more se i po 
tebi vladati i zakone tebi staviti pak živiti u katoličanskoj viri 
i čestitost izkazati. Obazdri se na stara vrimena i vidit ćeš 
kako su tvoji prvorodjeni vladari, tako i ti moreš. Slavni na- 
rode dalmatinski, pazi da sada ne zadješ i da se ne priložiš 
k mletačkomu vladanju. Nastojat će sada tvoja nevina braća 


nepa 
8 : i 
Dalmatinci da te opet k Mletcim prilože, i zato ne viruj svako- 
mu. Mnoge će ti stvari prid oći metnuti i čestitost obećati, pak 
će te privariti i izdati kako su izdali tvoju braću pod Veronom 
i u Mletcim. Znaj istinito da oni koji budu te nagovarati da 
se priložiš k Mletčanom, ne išću tebi čestitost dali sebi korist. 
I ovo su oni koji su živili naopako, potezali plaću i vas narod 
gulili gdi su mogli, a budući sad izgubili po dopuštenju veli- 
koga gospodara Boga, nastoje da te privare i da oni jopet se 
povrate s tvojom štetom na njihova. prvašnja uživanja, A nika 
pak tvoja braća puni su želje za stupiti na zapovid iSetati po 
Mletcim, pak uživati na tvoje harče i tako nastoje da te prilože 
za ispuniti bolje njihove ispraznosti i ostale opačine. Promotri 
dakle slavni narode dalmatinski sve potanko što sam ti sad 
prikaza i zagrli svit koga ti daje tvoj brat i 1 prijatelj, koji želi 
ti dobro i svaku čestitost“. 

Nagadjalo se je svakojako, ali se odmah izprvice nije 
izvjestno znalo tko je napisao taj proglas. Obće je bilo mnienje 
i čvrsto uvjerenje suvremenika, poprimljeno i od kašnjih zgodo- 
pisaca da potiče iz Dorotićeva pera, oslanjajući se poglavito 
na njegovu žestoku ćud, i ne obzirući se na to što ja on istom 
bio stupio u Dalmaciju, što do 12 Lipnja, dok nije došao u 
Spljet, nitko za nj nije skoro ni znao, a licem na Tjelovo, biva 
na 15 istog mjeseca, proglas je već bio izdat. 

U moje znanje, sam Ot. Zlatović nekako se ne slaže s tim 
obćim mnienjem, ali njegovu sumnju obaraju nedvojbena doka- 
zivanja suvremenih prijatelja i neprijatelja obće stvari. Pukov- 
nik Ante Nikolić, nadglednik kotara Kninskoga, Dmniškoga i 
Vrličkoga piše dneva 27 Veljače 1798: ,U dobar čas dodje 
Ot. Andrija Dorotić, te svojim rodoljubnim djelovanjem pre- 
nu iz mrtvila vas narod, najprvo odvažnim proglasom, pa zatim 
neprestanim ustmenim poticanjem“. 


Na 19 Ožujka 1798, privremeno zapovjedničtvo Imotske 
krajine, uz ostalo spominje: ,,Živom rieči, a osobito onim vrlo 
dobro poznatim proglasom u materinskom "jeziku, Ot. Dorotić 
uzbuni svu Dalmaciju“. 

Neki srdar Miletić iz Vrgovca piše na 22 Ožnjka: ,Otac . 
Dorotić podigao je svu ovu okolicu s onim smjelim i koristnim 
proglasom u materinskom jeziku po njemu sastavljenom i ra- 
zasutom“. 

Makarski odredjenik Gavala u svomu pismu na Dandola, 
4 Lipnja 1809 veli: ,Još god. 1797, Dorotić je svojim preveć 
glasovitim proglasom , Narode slavni, prouzrokovao bez vladje 
u Dalmaciji“. 


Na 14 Studenoga 1809, Omišanin Petar Dišmanić spomi- 
nje Dandolu Dorotića, te mu kaže da je zapalnim svojim pro- 
glasom nanio vladi štete. *) 

Pa i sam Dandolo u svomu listu , Regio Dalmata“, godi- 
ne 1809 bijaše ga javno obiedio kao tvorca zloglasnog proglasa. 
Sva graja bijaše za to jednim glasom na Dorotića.. 

U istinu, on je veliku važnost pripisivao proglasima. Sma- 
trao ih je iskrom potrebitom da u srcim naroda življe razgori 
otačbeničke osjećaje, smatrao ih je silno djelujućim glasom što 
jačim i ustrajnijim duhom hrabri i sokoli već ustali narod. I u 
poznije doba Dorotić je sastavljao takvih proglasa i posla- 
nica, te ih medju narod prosipao. U pismu od 8 Lipnja 1809 
Gavala javlja Dandolu da je zaplienio 16 proglasa što je 
,opaki Dorotić“ iz Vrlike na 12 Svibnja kroz narod ra- 
zašiljao. 

Izmedju inih, spomena je vriedan ovaj: 

»Na oružje, na oružje, moja braćo! Vrime jest za oteti se 
i odbignuti ispod pritežkoga jarma, kako obćenito na sve na- 
rode, tako i na vas postavi i postaviti misli lažljivi Napoleon, 
progonitelj Boga, svete crikve iiste čovičje naravi; pristupavac 
sviju zakonov, kako očito vidi se od načina njegova vladanja, 
kada utisnuo se je na pristolje francezko i talijansko. Robi 
crkve i manastire, upušćuje sela i gradove; razlučiva muže i 
žene, raztavlja sinove od roditelja, i sili pod oružje čobane i 
mornare i trgovce, napokon i mladost, koja na službu božju 
odlučila se jest, tako da od svih strana ne vidi se drugo nego 
poraz, pomama, žalost i tuga u svima, koji ikoliko poštenja i 
domovske ljubavi u sebi imadu. 

Lažljivo jest vaše sadašnjeg vladanja govorenje da on želi 
sve narode slobodne i čestite učiniti. Vidi se doisto u dilu, da 
ne srićne i čestite, nego veoma nesrićne čini. To kažedu izpraž- 
njeni gradovi i sela, porobljeni od stanovnika, da niti težaka 
za polje, niti mornara za more, ni redovnika za crikve skoro 
nije naći; sve pod oružje sebi priteže, za s našom krvlju sebi 
krunu potvrditi. Ah, je li moguće, braćo moja, da vi tako dugo, 
kako od sebe zaboravljeni boriti se hoćete za jedno smetljišće 
i odmetak od ljudi kako je Napoleon? Koji minja svoju farbu 
na način jadovite zmije Steliona: sad je s Turcima Turčin, sad 
sa Žudijama Žudij, sad s Kršćanima imenom Kršćanim, ter s nau- 
kom u skuli Makijavela prijatim, igra kao lisica za podjarmiti 
svu Europu, i uzvisiti svoje potišćeno pleme, akoprem prolićem 


*) Talijanski izvornici svih ovih dokazivanja čuvaju se u arkivu Sumartinskog sa- 
mostana. 

mnoge krvi nekrive i nedužne i rasućem država. Probudite se, 
mili moji Dalmatinci i Arbanasi, ustante se na noge junačke, 
uhvatite oružje, ter protirajte izmedju vas dušmanina vašega ; 
ne pustite nijednomu, ni onomu istomu premda je od broja va- 
šega, koji za njega stoji i njega brani; otribite otrov kužni i 
stavte se u slobošćinu, koju uživahu vaši otci i vaši didi. Ništa 
se ne strašite što vas je malo, jer svemogući Bog, koga pošte- 
nje i sveti zakon jednako kako i vašu domovinu branit ćete, 
pomoći vas hoće, pače znajte da i druge vojske toliko po moru 
koliko po kraju pripravne jesu za virno pomoći vas. &pomenite 
se starih junakov vaših, koji množinu vojske turske razbijali 
su i nadvladali jesu; stare knjige i kronike vaše očito svidoče 
da Dalmatinci i Arbanasi svagda hrabreni junaci jesu bili. Ne 
odstupite dakle od staza njihovih, nego hrabro vojujte prama 
porazitelju Napoleonu, prama komu za vojevati imadete stotinu 
pravičnih uzroka; a Bog koji pravicu ljubi dat će vam svoj 
sveti blagoslov, samo molim vas, draga braćo, ne slidite u ni- 
čemu dušmanina vašega, i stime biti hoćete čestiti i Bogu i 
zakonu i svojoj domovini virni. Vi pak draga braćo, koji ali 
dobre volje, ali usilnim načinom službu dušmanina prijali jeste, 
odbacite je od sebe, ter pristanite svojoj ostaloj braći, i vrućo- 
željno ujedno branite svoju domovinu, koja kad u prvašnju svoju 
slobošćinu dodje, nadoknadit će vam svaku škodu i povratit će 
vas u prvašnju čestitost“. 


Još sveudilj Dalmacija bijaše pozorištem svakojakih nereda, 
bezakonja i krvavih zuluma. Na poziv redodržavnika fra Paš- 
kala Sekule, okupi se u Karinu fratarski sbor. Nakon pretre- 
sanja običnih posala, pade rieč na zlosretnu sudbinu domovine. 
Jednodušno svi bijahu za to, da se cesaru, kao kralju Ungarske 
ponudi neka bi se Dalmacija spojila s Hivatskom pod krunom 
S. Stjepana, jer da bi kod cesara našla potrebite zaštite, a kod 
hrvatskoga naroda obranu proti svakomu pokušaju tudje prevlasti. 
Vrieme pripecito, nebijaše časa počasiti, jer bezvladje preotimaše 
s dana na dan grozna maha. Na sastanku u Karinu nadje se i 
naš Dorotić, te najodvažnije podupiraše tu zamisao, pače se 
ponudi da bi on isti do potrebe otišao u Beč. Oduševljenjem 
primiše fratri srčenu ponudu, te Dorotiću bi izdata sliedeća 
punovlast u ime svekolike franjevačke drzave: 

»Fra Paškal Sekula, državnik -— ljubeznomu u Isusu 
Fra Andriji Dorotiću. Budući da je dalmatinsko kraljestvo 
ostalo bez zakonite vlasti, kojoj se je nekoč svojevoljno ovaj 
narod bio podložio, pa budući se zato k nama obratili poglavari 
osamdeset i četiri predjela i župa upravljanih od redovnika 

nama podloženih, izkazujući živu želju koju imaju da se sdruže 
s pukom hrvatskoga kraljestva, s kojim bijahu u stara vremena 
kao sdruženi dio pridruženi kruni ugarskoga kraljestva, moleći 
nas, da bi se zauzeli za ovaj velevažni posao, i budući nam dao 
na znanje prepoštovani obći namjestnik grčkoga pučanstva Zelić, 
da je jednaka želja svih hrišćana od njega zavisećih, zato želeci 
i mi podpomoći pravedne želje sviju, nalažemo Vama da odete 
k prestolju N. V. cesara i kralja, i da ga zamolite, neka blago- 
izvoli primiti ovu svojevoljnu prostu njihovu predaju sa uvjetim 
i jednakim pravim rečenoga naroda, dajući Vam u tomu podpunu 
oblast sa strane gorirečenoga puka Dalmacije, da uznastojite 
dovršiti to pridruženje po naputcim što Vam dadoše poglavari 
obćina Spljeta, Trogira, Šibenika i Obrovca. 

Sigurni dakle mi o Vašoj djelatnosti i ljubavi, što gojite 
za otačbinu i za vjeru, nazivljući Vam od Boga gospodina svako 
dobro, podjelujemo serafinski blagoslov. 

Iz našega samostana Karina, 14 Lipnja 1797. 

Fra Paškal Sekula, državnik s. r. Po nalogu, Fra Mar- 
tin Despot drž. tajnik“. *) 

Dorotić uze punovlast, pa krst na se a stazu poda se, 
eto ga preko Like u Beč. Ponosno i otvorito izrazi cesaru svoje 
i svoga puka želje. Cesar ga ljubezno primi, očitova mu svoje 
zadovoljstvo, što se Dalmacija želi pridružiti njegovim pokraji- 
nam, što da mu je takodjer poznato iz drugih prispjelih mu 
predstavaka, te mu na koncu obeća svoju zaštitu i pripomoć 
veseo i radostan s povoljnog odgovora, Dorotić se povrati na- 
trag, nakon kratka boravka u Beču, obskrbljen popratnim pis- 
mom 20 Kolovoza 1797, podpisom E. b. de Collonbach. 

To pismo osobito glasi: da Dorotić bude prost i slobodan 
na svomu putovanju; da mu sve vlasti u monarkiji budu pri: 
ruci; da mu se dade sve što bi mu uztrebalo na putu: kola, 
konje, brodice i ostalo, a to da će biti ugodno primljeno od 
kralja. **) 

Nakon podpisanog primirja s Napoleonom, francezke čete 
napustiše Dalmaciju. Hrvatski general Mate Rukavina, mje- 
seca Srpnja, po višjoj naredbi zaposjednu je hrvatskom vojskom. 
Radostno i uzhitno Dalmatinci dočekaše braću Hrvate, pa i pu- 
nim pravom u tom zaposjednuću nazrievahu sebi koristi i blago- 
dati. U istinu, prva austrijanska vladavina u Dalmaciji bi na 
obće zadovoljstvo. (Kamo sreće da je danas takova!) 





*) Polag prevoda Ot. Zlatovića. Talijanski izvornik u Sibeničkomu drž. arkivu. 
**) Latinski izvornik s velikim pečatom u arkivu je Sumartinskog samostana, kao 
što i talijanski napisana priznanica za taj njegov požrtovni trud, koju mu u ime grada 
Spljeta podpisaše sudci vlilesi i Cindro, te viećnici Alberti i Cambi. 

Godinu dana kašnje, kao redodržavni odaslanik s Ot. Se- 
kulom, Dorotić opet otidje u Beč, te u korist redovničkoj 
državi kod cara izposluje dosta toga, što dosle bijaše zakyrklo, 
poimence potvrdu starinskih manastirskih povlastica. 

Novi državnik Fra Paško Prgomet, odlukom 29 Lipnja 
1798 izabra Dorotića odvjetnikom države presv. Odkupitelja, 
dobro poznata, veli s poštenja # s vridnosti njegove u izvršivanju 
najenamenitijih posala, te ga opunomoći da svagdđi čine što nu 
drago na veću dičnost i korist države. Dorotić bi obćim učite- 
ljem, starešinom samostana u Sumartinu, ispitajućim sudcem za 
biranje učitelja bogoslovlja i mudroslovlja, čuvarom i tajnikom 
države. Nakon dovršenog učiteljstva u Šibeniku na 14 Veljače 
1803 dostiže jubilaciju (Lauream Jubilationis). Napokon bi držav- 
nikom od 20 Lipnia 1803 do 10 Prosinca 1806. 


. Uvažena ličnost onih vremena, čuven i vidjen, Dorotić 
lako sklapaše prijateljstva s visokopoloženim osobam u domo- 
vini i u inozemstvu. Dopisivaše se s mnogim dostojanstvenicim, 
čiju pozornost i uplivnu rieč znadjaše do prigode svratiti na 
uhar sebi i svojim poduzećim. Znade se i za znanstveno dopisi- 
vanje s baronom Korneion Stefaneom kroz neke starinske 
izkopine, napose o malenom mjedenom kipu Minerve, našastom 
tik Zaostrožkog samostana. 

Strog i točan samim sobom u obsluživanju svojih svećeničkih 
dužnosti, takav bijaše i naprama drugima. Na redovničkom vie- 
ću u Križu, 24 Lipnja 1800, Dorotić predloži, što ipak nebi 
primljeno, da se po samostanim uzpostave tamnice za redovnike 
koji ne izpunjaju svojih dužnosti, te čine javno sahlazni. 

Iza pretrgnutih odnošaja s Italijom, javi se neobhodna po- 
treba domaće svite za haljine. Fra Andrija zače i pokrenu 
misao o ustrojenju takove tvornice. Okretan i poduzetan, ne 
uzmicaše pred nikakovom mučnoćom. 

Njegovim nastojanjem i djelovanjem u tu svrhu sagradiše 
kuću iza crkve na Dobromu u Spljetu, te nabaviv potrebite 
strojeve namjestiše tvornicu svite. + 

Sudbina Dalmacije dielila se medjutim, mimo njezina znanja 
i utjecanja na drugim mezevim. Požunskim ugovorom, mjeseca 
Rujna 1805, Dalmacija opet pade pod francezku vlast. Dalma- 
tince to ošinu ko grom iz vedra neba: ne bilo im po ćudi, bo- 
jeći se s nova prvašnjih nereda i bezakonja. 

Glavnim providurom Dalmacije bi imenovan oštroumni i lukavi 
mletčić Vicko Dandolo, čovjek vrlo izobražen u svakoj grani 
života, vrstan poznavalac prirodoslovnih znanosti, na pose lučbe. 
Već pretečno bijaše poznat u učenomu svietu s više napisanih 








ponit ron ja 


djela raznovrstnog sadržaja. Dandolo dodje u Zadar 3 Srpnja 
1806, neograničenom punomoći, te mu pri uredjivanju zemlje ne 
trebaše obraćati se ni Napoleonu ni knezu Eugenu u Milanu. 

Odmah se dade na posao, te najprije sastavi vladu pod 
imenom glavnog providurstva, ali zatim razdieli je na šest odsjeka 
po dotičnim strukama. Ma što se reklo, o njemu i njegovoj vla- 
davini, makar joj je u povjesti koja stranica oštrapana krvavim 
i ružnim uspomenam, Dandolu se ne može spočitnuti da ne 
bijaše zauzetan kako treba za svaki probitak u pokrajini. Pro- 
nicavim okom opažaše nedostatke, te brižnim nastojanjem pro- 
vidjaše potrebita, a osobito za osnutak prosvjetnih i učevnih 
zavoda ulagaše kod Napoleona sve svoje sile. Do kojeg li ste- 
pena izobraženosti i narodnog blagostanja nebi mi danas bili 
doprli, da bude kod nas ostala francezka vlada ? 

Za dolazka Franceza u Dalmaciju, Dorotić obnašaše držav- 
ničku čast. Dandolo ga poznavaše vrlo dobro, pa ga s njegove 
privrženosti austrijanskomu cesaru bijaše zabilježio na crni ra- 
boš. Ne htjede kao što vlastan bijaše da mu se progonstvom 
osveti, i tim ucvili ostalu mu braću redovnike, nego mu se sva- 
kojako ulagivaše i pred njim se pretvaraše nebi li ga kako za- 
dobio za se. Sam Fra Andrija na kraju svoje knjižice u 
»Zabiliženjim“ pripovieda, poruku viećnika Benincase: 

»Da su naumili i utvrdili služiti se s njegovim kipom, i da 
su odredili njemu dati misto u slogu novomu, da svaka koja 
bude želio može se uzdati kod njih dostignuti. Zato da želi 
snjim razgovoriti se i mnoge posle utvrditi“. 

. Dorotić se odmah odazove poruci, te glavom podje u 
Zadar na saslušaj. Iz prvog tamo razgovora, razabra Fra An- 
drija na što Francezi ciljaju, jer mu rekoše da im je sam Papa 
dopustio poslužiti se samostanim u Dalmaciji, te da će u Kari- 
nu podignuti vojničke peći, u [Visovcu spremu za džebanu, u 
Spljetu, Makarskoj i Križu da će urediti stanove i bolnice. Osim 
toga viećnik Benincasa izjavi mu kako se Papi mora oduzeti 
kraljevska vlast, te mu odmjeriti miljun franaka za življenje, 
kako će Austriju razkomadati i zasnovati nova kraljestva, pa 
sve skučiti pod stieg Napoleona. Dorotić shvati kuda sve to 
smjera, te se veoma zabrinut vrati kući. 

Malo zatim Dandolo izdade naredbu da se svaka vlast u 
pokrajini kroz petnaest dana izjavi da li su Napoleonovi zakoni 
prikladni i prilagodjivi našemu narodu; tko ne odgovori znak 
je da potvrdjuje. Istodobno pošalje Dorotiću rukopisnu knjigu 
talijanski napisanu , Nauk za puk dalmatinski“, molbom i pre- 
porukom da bi je preveo hrvatski za porabu župnicim, koji bi 
na temelju tih nauka upućivali puk. 





Pošto nego se Dorotić već bijaše sporazumio s Rimom 
odnosno državničtva, jer njegovo bijaše na izmaku, te pošto bijaše 
doznao da je Papa odlučno protivan svim francezkim novota- 
rijam, povrati Dandolu rukopis, te mu pisa da ga neće ni pre- 
vesti, niti da će se s njim poslužiti, jer da onakovi zakoni zau- | 
daraju neznabožtvom te vriedjaju viersko čustvo naroda. Ta 
smjela otresitost Fra Andrijeva uzpali providura, pa naročitim 
ulakom, dne 25 Listopada odpremi mu hitno pismo pozivljući ga 
k sebi u Zadar: ,imam potrebu da se s Vama sporazumim o po- ' 
slu velikoga zamašaja“. Dorotić mu se opet bez nećkanja oda- 
zove, te na 4 Studenoga već bijaše kod njega. Dandolo ga 
mirko omjeri od glave do pete, pa ukornim glasom izasu na nj 
svakovrstnih potvora: spočitnu mu što se mimo izdatih daredba 
tajno dopisuje s Rimom, što pred osam godina francuzkoj vojsci 
bacaše klipove pod noge, što i sada očijuka s austrijanskim 
cesarom. 

Ni kriv ni dužan, uslobodi se Fra Andrija, pa mu u brk 
odrješito odvraća: da je crna laž što ga potvara o tajnom do- 
govaranju s austrijanskim cesarom, da on, kao i sva mu braća 
fratri priznaju i poštuju vlast obstojeću, da je više puta svoju 
ovlastitu večeru i postelju poklonio francezkim poglavicam. Što 
je u Rim pisao, da su to zahtievale neke duhovne stvari. Ako 
je god. 1797 hodio u Beč, te cara molio neka bi u Dalmaciju 
poslao vojsku, neka bi zaposjednućem zapriečio daljnih pobuna 
i razdora, to da je uradio suglasno sa svojim starešinam i 
s ostalim narodnim prvacim. Kako je on (Dandolo) mogao na- 
govarati i poticati Napoleona da osvoji mletačku skupnovladu,. 
da je tako i on opravdanim, pače dužnim razlogom brigao se 
za dobrobit svoje otačbine. 


Videći Dandolo da se fratar neda grozenjem ustraviti, da 
je to postojan.i nepokolebiv značaj, okrenu opet blago i pri- 
jazno. Kaza mu kako je njega i njegove zasluge u više prigoda 
pohvalio knezu Eugenu u Milanu, i kako ga se je knez veoma 
uželio upoznati. Svjetova ga da bi svakako k njemu otišao, jer 
siguran, reče, da bi to poznanstvo u velike moglo koristovati 
cieloj redodržavi. Obeća mu popratno pismo, pa još k tomu da 
će mu dati potrebit novac za putni trošak. Mudroga providura 
nadmudri pametni fratar. Prividno sladke Dandolove rieči, 
omjeri Dorotić kako valja, ali mu se pred njim bijaše držati 
lukavo, kao da svaku prima k srcu. Obrazloži mu kako je nuždno 
da se prvo svega otrese državničtva pa. da ga zatim eto pod 
njegovu zapovied, biva da se odazove cienjenoj kneževoj želji. 
Uzput prikaza mu molbu da mu se dozvoli sazvati redovnički 








sbor, svrhom da se bira novog državnika, na što Dandolo bez 
prigovora odmah pristane. 


Oprostiv se s proviđurom, uz obetanje da će se skoro vi- 
djeti, Dorotić podje iz Zadar na Karin. Odatle razasla kolo- 
“rednicu po svim starešinam manastira neka se dne 3 Prosinca 
sakupi sbor u Zaostrogu da biraju novog državnika. 


Dandolo se sjeti Dorotićeve varke, pa odmah smisli nje- 
mu zamku. Svim političkim vlastim, kolunelim i srdarim živo 
upeli da ga miče gledaju uhvatiti i jakom stražom dopratiti u 
Zadar. Došav u Zaostrog, Fra Andriju sjekle po pameti pro- 
vidurove rieči, a srce mu uz to slutilo na zlo. Ne bijaše još 
proteklo ni dvanaest dana, stiže Dorotiću tajni glas da je 
Dandolo odpremio dvanaest pandura s arambašom neka ga 
uhvate i vezana dovedu u Zadar. 


»U potribi svi su klanci ravni. | 
U nevolji smrtni trudi slavni“. 


Bud je unaprjed bio svaku uredio, sve službene spise i listi- 
ne sakupio i zapečatio, o ništa mu se već ne bilo. zaplićati nego 
hitro uskoči u Bosnu. Sve podredjene vlasti bijahu dotle silno 
s njim zabrinute. Makar iz daleka pratiše svaki njegov korak, 
Česta izvješća stižu na Dandola: je li ga gdje tko nio; ili 
za nj čuo, brže-bolje sve se to javlja u Zadar. 

Upravitelj Spljetskog kotara, Dominik Garanjin na 17 Stu- 
denoga piše Dandolu o Fra Andri iji te ga nazivlje ,glasovitim 
Dorotićem“ (il celebre Dorotich), a pandurski kolunel Trogir- 
ske krajine Jakov Cega, u obširnu izvještaju dneva 25 Stude- 
noga pripovieda mu kako je i koliko puk zaljubljen u Dorotića, 
pače da ga smatra »polubogom“ (semideo). Odredjenik Makarskog 
kotara Juraj Beroš upozoruje Dandola: da se je Dorotić 
po svoj prilici zaklonio u koji bosanski samostan: u Kreševo, 
Fojnieu: ili Sutinsku. Predlaže mu neka dade uapsiti kojeg nje- 
govog prijatelja, n. pr. najglavnijeg mu Ot. Paška Prgometa, 
tadašnjega starešinu Imotskoga samostana, te ga prisiliti da 
piše Dorotiću neka radi svoje vlastite koristi pa i svega reda 
.dodje svakako k njemu na ročište pokraj medje. Najprikladnije 
bilo bi selo Zagorje poviše Imotskoga, naime kuća kneza Gju- 
rišića, a da bi njegova bila briga zasjesti zgodan klanac su 
nekoliko srčenih momaka, te uhvatiti Dorotića prvo nego 
će doći u Zagorje. Dandolu se ne svidjaše taj predlog, nego 
gnjevan i srdit što mu se je izjalovila osnova davno željkovana, 
što mu je Dorotić šmignuo iz tulca, razpisa po starešinam svih 
samostana ovaj ukaz ; 

»Vaš državnik Fra Andrija Dorotić pokazao je pre- 
vratnu oporbu kraljskim naredbam. On je to osobito pokazao, 
kadno ne htjede pripoznati onih vladinih propisa od kralja nare- 
djenih, što sam ja jur bio objavio, pa ih i on isti prihvatio, ali 
jedino da me uznemiruje. Mišljaše, varalica, da su sadašnja vre- 
mena slična onim, kad svedjerno se služeći prevarom znao je 
razbojničku osvetu izazvati proti privrženicim najvećega vla- 
daoca. Naredio sam, da onaj potlačitelj svetih i ljudskih zakona 
bude tražen i uhvaćen. Onakvi ljudi moraju izčeznuti sa zemlje. 
Naredio sam, da se državni sbor okupi na 10 došastog mjeseca ' 
Prosinca u samostanu Karinskomu. Vladin povjerenik učestvovat 
će sboru. Tko ne dodje, morat će opravdati zakonitim načinom 
neprisustvo“. 

Nit u Bosni ne dade mu Dandolo mira. Poruči veziru: 

»Dorotić je počinio tisuću zločina, svu će ti Bosnu uzbu- 
niti, ako ga ne uapsiš“, pa opet mu pisa: ,Dorotić je neprija- 
telj i ljudskih i božjih zakona“. 

Uloži zatim sva moguća sredstva da ga ocrni pred tamošnjim 
starišinam, neka bi ga i odtuda odtjerali. Pa kad mu ni to ne 
podje za rukom, preporuči konsulu francezkomu Davide neka 
bi ga dao po ruke Turaka uhvatiti te ga na granici predati u 
njegovo. Konsulu bijaše poznato da je Dorotić u Fojnici, pa 
hitnim pismom 20 Travnja 1811 obrati se tadašnjemu apoštol- 
skomu vikaru biskupu Miletiću te ga moli i zaklinje neka 
dade prognati fratra Dorotića, jer inače da će morati uapsiti 
ga usljed naredbe franceske vlade, što.da bi mu bilo vrlo ne- 
ugodno iz obzira i štovanja naprama njemu, apoštolskomu vi- 
karu, te radi ljubavi prama katoličanskoj vjeri. *) 


Franjevci se medjuto na urečeni dan 10 Prosinca 1806 
bijahu okupili na sbor u Karinu, kamo se donieši svi zapečaćeni 
spisi od Dorotića ostavljeni. Sboru predsjedaše Fra Paško 
Prgomet, a nadziraše vladin povjerenik De Rossi. Nakon 
obavljenog saborisanja, pošto nego po vladinoj volji državnikom 
bi izabran Ot. Josip Glumčević (Glumac), a tajnikom mu 
Ot. Šimun Rebić, povjerenik De Rossi zametnu istragu proti 
bivšemu državniku Dor otiću. Slabo se okoristi, jer iz stegnutih 
odgovora prisutnika ne mogaše zaključiti ništa konkretna. Sam 
se nadje Ot. Rebić koji proti Dorotiću iznese nekoliko 
osvada, ali za povjerenika sasma neznatne važnosti. Premda 
pametan i valjan, Ot. Rebić bijaše čudan svat: tašt i slavo- 
hlepan do najveće mjere. Pred francezkim poglavicam, a najskoli 


*) Francezki i-vornik, kod g. Paške Dorotića u Sumartinu, 

pred Dandolom steraše se do mile volje, pa u priznanje za- 
sluga preko njega zadobi odlikovanje zlatnog križa, a kad 
Austrija stupi na kormilo, svojim ponašanjem steče i njezino 
odlikovanje. Dorotić mu bijaše trun u oku: medjusobno se ne 
mogoše nikad trpiti, kao ni lima i mazija; medju njima bijaše 
svedjer nekog trvenja. 

Ljući mu još protivnik, kao i svoj franjevačkoj redodržavi 
bi Makaranin provikar Josip Pavlović-Lučić, učenjak na 
glasu, vriedan i plodan spisatelj u trim jezicim. Na Dorotića 
je čestokrat nikšanio i odapinjao svoje striele, a osobito iza 
kako god. 1804 bi zatočen u Visovcu, ali mu se ovaj nikad ne 
ukloni sa poprišta. 

Obznanjen Fra Andrija kako mu se o glavi radi, sve misli 
na jednu smisli, pa odluči tražiti utočišta u austrijanskim zem- 
ljam, te se Lipnja mjeseca sahrani | u Slavoniju, ali mu srce 
vazda čeznulo za zavičajem. 

Godine 1809 opet se Austrija zarati s Francuzkom. Silne 

se vojske zato okupljale na sjeveru, te i vojvoda Marmont 
tamo poleti u pomoć s pretežnim dielom svoje vojske, a u Dal- 
maciji ostavi nešto malo momaka po tvrdjavam i gradovim. 
Puku bilo kao da mu se je težka mora uklonila s prsiju, pa 
uvrebav taj zgodni čas, poče se opet buniti proti vladi. Dan- 
dolo svedjer u Zadru stolujući, ne bijaše zaboravio našega 
Dorotića, nego tada još ljuće na njega ulomi zub, uvjeren da 
su nove pobune njegovo maslo. Ne mogav ga se živa dočepati, 
dne 16 Lipnja 1809 udari na njegovu glavu krvnu ucjenu 100 
zlatnib dukata, te još k tomu velik prostor zemlje za dovoljnu 
hranu obitelji dotičnoga ubojice. *) A da ga još dublje i u živo 
srce rani, osveti mu se ina kućnomu pragu. Rodjenoj mu braći 
dade zaplieniti, pa vatrom zapaliti dva trgovačka broda, po 
tadašnjemu sustavu zvata ,polake“, čim u crno zavi cielu mu 
obitelj. 
Dorotić medjuto, uz nebrojene patnje tumaraše od nemila 
do nedraga, tražeći glavi zakloništa, ali uviek i neprestano ra- 
deći k ostvaranju svoje zamisli. Dvaput se zalietaše i u Dal- 
maciju, ali se ne nadje žive duše, koja bi se bila polakomila za 
obilnom ucjenom, te Dorotića izdala na pravdi božjoj. Dan- 
dolu bijaše do znanja svaki njegov kret, jer ga njegovi podre- 
djenici redovito izviešćivahu. 

Makarski odredjenik Gavala, na 16 Svibnja 1809, piše mu: 
»Dorotić je tu s s koro bio | u Vinici, u turskom području. Pre- 


' “9 Izvornik pisan talijanski i hrvatski, sahranjen je u arkivu Sumartinskog samo- 
stana 

poručio sam Vrgorskom srdaru Grubišiću da gleda nebi li ga 
uhvatio, ali oprezno, da se nebi zamierili turskoj vlasti.“ Podko- 
lunel Sinobad javlja mu na 24 Svibnja: , Dorotić je iz Trav- 
nika došao u. Grahovo s nekim Pojićem iz Skradinske krajine, 
obučen kao bosanski fratar, pa je odtud krenuo put Like“. Re- 
darstveni upravitelj u Milanu, piše mu na 2 Lipnja: da su kod 


austrijanskog zarobljenika kneza Goesa našli spisa, po kojima | 


se znade da je Ot. Dorotić najviše upleten u buni, te da je 
njemu naloženo oblaziti Dalmacijom i Arbanijom da buni narod. 

U Zagrebu je u to doba poslovao glavni policajski ured, 
a na čela mu bio Dorotić. Tu je bio nakanio izdavati novine, 
da putem njih osvaja narod u prilog Austriji, pa svaki čas ga 
se vidja na putovanju, dakako u različitom obliku. *) 

U Hrvatskoj se opet okupljala careva vojska da pod gene- 
ralom Petrom Kneževićem prodre u Dalmaciju. Dorotić 
jedva toga dočeka, pa se u Gospiću k njoj pridruži. Dandola 
se neugodno dojmi ta viest, a još neugodnije kad dočuo da je 
uz vojsku pristao prezreni Dorotić, kojega se je ipak bojao 
kao groma. U službenomu listu , Regio dalmata“ od 9 Lipnja 
1809, broj 23 napisa proti njemu svakojakih potvora i kleveta, 
pa završuje : ,Sada ima vierne čeljadi koja ga traži, te se uhva- 
mo da ćemo skoro ovdje vidjeti njegovu sramotnu glavu“. 

Ali zato Dorotić haje i ne haje, nego iz Dračevca na 26 
Srpnja 1809 šalje Dandolu sliedeće pismo talijanski napisano: 


Crespodine. 

Od Vas progonjen morao sam pobjeći iz moje domovine. 
Evo me na povratku pred vratim grada gdje Vi figurirate (ove 
Voi figurate). Ne smatram se krivcem nijednog zločina s kojih 
me kroz svoje novine potvarate. Vi ste uzrokom što sam se po- 
dao službi Prejasnoga austrijanskoga vladara, te ga zamolio 
neka pošalje svoju vojsku da oslobodi moj nesretni narod od 
tiranstva što Vi sveudilj podržavate svojim obmanam i lažim. 
Sviet je već progledao, i moj narod upoznao je Vašu varku, pa 
k tomu znade, da se boljoj sreći samo može nadati od austrijan- 
skoga cesara. Uklapam Vam proglas iz kojega ćete razabrati 
svoju buduću sudbinu. 

Ipak ste još na vrieme, da popravite zlo što ste nanieli 
meni i puku. 

Primite ove moje rieči kako Vam se bolje svidjaju 


$ Ot. Andrija Dorotić 


franjevac. 


*) Smičiklas: ,Povjest Hrvatska“ str. 416. II, 


okrene e 


Istodobno priloži mu proglas, što ga na 18 Lipnja bijaše 
izdao general Knežević, utaboren na Zrmanji sDorotićem. 
Mimo ostaloga, u njemu se smjelo grozi Dandolu što je na 
Dorotića udario krvnu ucjenu, te mu prieti da će glavom pla- 
titi, ako bi počem usljed. njegova naloga ili nagovara poginuo 
on ili koji njegov častnik. *) 

Nadđahn&t nesebičnim rodoljubljem, zauzet živom željom da 
domovinu oslobodi od francezkog teljiga, Dorotić stupaše 
krepko i srčeno uz carevu vojsku, te joj i tvorom i sborom u 
svemu pomagaše, kako to dokazuju i svjedočbe ispuštene mu 
od suvremenih vojskovodja. Vierni drugovi i desni prijatelji nje- , 
govi, u čiju vještinu i hrabrost pouzdavaše se kao u sama sebe, 
ne spominjući druge, u prvom redu bijahu redovnici: Arnaut, 
Remetin i Kunac, te srdari i arambaše: Barzil, Žažabac i Zuban. 

Junačke podvige tih hrvatskih delija i danas narod spomi- 
nje žarkim uzhićenjem. 

Časovito i prilično sretno Kneževića vojevanje u. Dalma- | 
ciji, jer poduprto hrvatskim otačbeničtvom, ne poluči konač- 
noga uspjeha. Austrijanski barjak u to doba vijaše se naopako, 
na dalekim poljanam, gdje se izmedju odlučujućih čimbenika 
dielila sreća i nesreća naroda. ' : 

Godine 1808, na 12 Srpnja, austrijanska i francezka vojska 
ugovoriše primirje za mjesec dana, a tri mjeseca kašnje, usljed 
skopljena mira u carškom dvoru Sch&nbrunu 17 Listopada, Dal- 
macija pridje u francezke ruke, te se hrvatskim četam bijaše 
vraćati kući. 
> Od žadobitih hrvatskih zemalja Napoleon osnova Iliriju, a 
vojvodu Marmonta namjesti da upravlja s kraljestvom. 

.Nova vladavina opet pregne _k moralnom i k materijalnom 
napredku naroda, ali uz to ne skidaše oka s onih koji se nekoč 
bijahu zamierili Francezkoj, radeći u prilog Austriji. Ratni sud 
imaše pune ruke posla: sudilo se strogo, nesmiljeno, a nekojim 
pače i pušćanim olovom. | ' 

Našega Dorotića, dobogme, ne čekaše bolja sreća, niti se 
mogaše nadati kakvomu milosrdju. 

I sbilja već susljedne godine, dne 3 Ožujka na priekom 
sudu u Šibeniku bi proti njemu proglašena smrtna osuda, ali 
brz i okretan umače iz nepriijateljskih šaka, prvo nego će po 
nj doći francezka patrola. Bježao je i bježeći skrivao se kako 
je mogao i ne mogao, trpeći glad i žedju; uz svakojake ine: 
nepogode, što je samo njegova neoboriva postajnost mogla pod- 
nositi. 


*) Izvornici pisma i proglasa, čuvaju se u samostanskomu arkivu u Sumartinu. 

Prebirajući ponešto osakaćeni njegov dnevnik, razabire se 
da je god. 1810 bio u Zagrebu, odakle je iza kratka boravka 
nrišao u Bosnu. God. 1811 bio je u Rumeliji, te iz Beča dodje 
u Skadar na 30 Rujna iste godine. Iz Skadra ode u Bar, i tu 
ukrcav se na loger ,Utile“, kapetana Petra Vidovića, dneva 4 


Listopada krene put Visa, ali zlo i protivno vrieme vrati ga 


natrag. Opet kad se more utišalo, na 9 zaploviše put Krfa, ali 
kod Prevese brod se nasuka na neki greben, te velikim trudom 
i naporom jedva ga izbaviše, a na 24 stigoše u Drač. Tu se 
Fra Andrija prikrca na trabakul nekog Jerke Boniventa i 
na Vis prispje 14 Studenoga 1811. Početkom god. 1812 podje 
na Maltu, odakle mu brat, pomorski kapetan, bijaše oženjen, pa 
tamo kod njegove svojte ustavi se nekolika vremena. Od špa- 
njolskog i turskog konsula isposlova dva putna lista, što mu 
olakoti povratak u Dalmaciju. Krišom se opet iskrca na Vis, i 
tu zimova zimu gd. 1812, kad je onaj otok evao trgovinom u 
rukam Engleza. *) 

Na političkom obzorju opet se bilo počelo mutiti, pa ni 
Dorotiću ne dalo se dalje mirovati, u bezposlici plandovati. 
Suvišno bi bilo, nakon što je odatle sretno doplovio. u Sumar- 
tin, da ga sada ustopice sljedimo. Svoju bježaniju, skopčanu 
raznolikim doživljajim, Fra Andrija je vješto i majstorski 
. opjevao u svojoj pjesmi, kojoj ne treba tumača Željan rada, 
ne štedeći truda ni žrtava, on se opet diže na junačke noge da 
budi i hrabri narod. 

Nekoč sjajna Napoleonova zvjezda, jurve bila počela gasnuti. 
Na omaku godine 1813, dočim su njegove čete lošom srećom 
vojevale s prvim evropejkskim velevlastim, Austrija prova u 
Iliriju, pa susljedne godine zauze i Dalmaciju. 

Tko sretniji, tko li radostniji do našega Dorotića? Izpu- 
njenih želja, smiri se napokon ono srce, što je toli žarko lju- 
bilo domovinu, za koju je trpilo neizrecivih muka i nevolja. 

Prosudjujući danas Dorotićevo političko djelovanje, sa 
hrvatskog stanovišta, treba priznati da se je on kadkada ogrie- 
šio o stožerno načelo hrvatstva, ali cienim da mu se i tu mora 
blago suditi, kad se uzme u obzir da je svaki njegov korak 
upravljala samo čista, neporočna ljubav za svoj narod, bez 
primjese ikakove sebične svrhe, ni taštine. 

I ako je Austrija priznala i uvažila njegove zasluge, te ga 
u to ime odlikovala zlatnom kolajnom, i odmjerila mu mirovinu 


*) Španjolski i talijanski izvornici tih dvajuh putnih listova sačuvani su u Sumar- 


tinskomu samostanu. Na prvomu, nadnevkom 15 Rujna 1812, podpisan je D.n Alberto 


de Megino, a na drugomu: Nikola Sassi. nadnevkom 24 Kolovoza 1812. 

1000 fior. godišnjih, ipak je dvojiti dase Dorotić nije kadšto 
pokajao svojih podviga, da nije barem jedanput kašnje za ži- 
vota pomislio : 

»Tudjin vodja, tudjinca i hvala, 

A stieg tudji i korist je tudja, 

Sramota je samo na nas pala 

I nevolja dan za danom hudja!...“ 


Sve što je Dorotić uradio za Austriju, sve bijaše protkano 
najsvetijom namjerom da koristi svomu hrvatskomu narodu u 
Dalmaciji. Ako se je prevario: niti je prvi, niti je zadnji. Sva- 
kako, i on se je morao o njoj razočarati. ..... 

Godine 1815, za velikog kongresa, Dorotić dodje u Beč, 
i tada dade štampati svoju pjesmu. U Beču se ustavi više vre- 
mena: tamo ga još zatiče pismo bosanskoga biskupa Miletića, 
upravljeno mu na 16 Travnja 1816. Biskup mu se zahvaljuje 
na priposlatoj mu pjesmi, ali da svakako očekuje povjest nje- 
gova života u prozi. Vjerojatno je dakle da je Dorotić kroz 
to vrieme u Beču radio oko svoje autobiografije, o čemu je i 
u ,zabiliženjim“ nešto bio nahrcio. Nije li to valjda bila ona 
proza, jur spomenuta, kojoj više nema traga ? 

Oko polovice 1816 banu Fra Andrija u Snmartin. Osta 
samo nekoliko dana da vidi i ponadje rodbinu i prijatelje. Tom 
prigodom povede sa sobom u Zagreb sinovca Stipana. U za- 
grebačkoj okolici bijaše nabavio malo imanje, i tamo boravljaše 
do god. 1820. Neodoljivo čeznuće za rodjenom grudom, god. 1821 
vrati ga konačno u zavičaj. U omiljelomu Vranratcu, na pozirci : 
sinjeg mora i pitomog Primorja, pokraj one potleušne i suhozidne 
kućice, gdje se jednoč bjeguncem skrivaše sedam ravnih mjeseci, 
sagradi liepu i udobnu kuću. I desno i lievo uredi naokolo pro- 
strano dvorište, posadi loza i svakovrstnih voćnih stabala; pa 
i na dalje segne te zametnu vinograda i njiva sijanica. Svu tu 
prostoriju sada uživaju njegovi praunuci Josip i Paško Do- 
rotić. U toj prijatnoj samoći življaše Fra Andrija mirno i 
spokojno, nadzirući težake na tegu i baveći se sad ovim sad onim 
poslom. Zemlja berićetna, radjala mu svakim božjim blagoslovom, 
a on opet obilatom rukom dielio bi siromašnim obiteljim svoga 
mjesta i pšenicu i sočivo. Cesto bi k njemu zalazili prijatelji na 
razgovor i sielo, a Fra Andrija ih voljno primao i veselo 
gostio. I on bi kadkada izlazio u pohode na Novoselo i na Selca, 
a u Sumartin češćeži radje. U manastiru vazda su bile dvie 
sobe na njegovo razpoloženje. Prije vremena, uzprkos svojoj 
volji, morao se je rastati s milim Vranratcem, te se' god. 1833 
povući u samostan, jer ga kamenac već davno mučio. 


2% 


Prištedjenim novcem svoje mirovine, već predtečno bijaše 
nakupovao više zemalja, pa i cieli posjed obitelji Tomaseo u 
odlomku Sumartina. Uz '/, čistoga dohodka sve mu bijaše na 
kmetstvu. Nego da to imanje i nakon njegove smrti ostane sa- 
čuvano u cjelini, da se kmetovim kašnje nebi počinila krivica, 
te napokon da mu u puku ostane trajna uspomena, zakladnim 
pismom dneva 8 Ožujka 1831 ustanovi ,Pobožbno utemeljenje“ 
(Pia fondazione). To vlastoručno pismo talijanski napisano, sbi- 
lja je krasno svoje vrsti, osobito s predvidjavnosti svakih može- 
«bitnih prilika i neprilika. Odabra četiri upravitelja: mjestnoga 
župnika, brata kap. Josu, Stipana Dorotića pok. Ivanai 
Šimuna Puratića pok. Pavla. Zamienik, u slučajn smrti da 
bude uviek član iz dotične obitelji, najsposobniji, koji znade 
čitati, pisati i računati. Cist prihod zemalja da se dieli na tri 
jednaka diela, biva crkvi, upraviteljim i mjestnim siromasim. 
Ali pri tomu da se mora imati osobiti obzir na njegovu svojtu 
kad bi po nesreći kogod od nje spao na ubožtvo. 

Kao fratar, po obstojećim pravilim reda, nebi bio mogao 
doći do takove ostavštine. Valjda pomišljajući na to, Fra An- 
drija se bijaše već davno razfratio. 

Još god. 1815, odlukom 8 Srpnja od Pape Pia VII dobi 
sekularizaciju da mu se je slobodno zapopiti. 

Malo tko zato i znadjaše, j jer on osta svedjer pika SVO- 
mu redu, niti ikada promieni fratarskih haljina. 

Umre od kamenca u samostanu Sumartina, dne 4 Rujna 1837. 


POVLJ A na Braču, o Pokladima 1895. 
a NI. o. 


Krafko izkazanje 


jednoga dogadjaja. : 
pisma o 
ra Hndrije Dorofića 


»Budi meni prosto reć čuvena 
A istini izručit vidjena“, 


O enavidost muče, na prstim se libi, 
Crnu boju tuče i prosipat slidi, 
Svuda zijuć hodi, skupanj paklen nosi, 
S njime mazne, škodi i poštenje kosi. 


Vila redke slaže i pod gorom sidi, 
A popivke kaže kako joj se vidi, 
Po navadi puka pivalica piva: 
Gusli čila ruka i desna i liva. 

U počelo trineste godine, 
Za hiljadom i osme stotine, 
Zima prodje a proliće dodje, 
Kad ožujak južni vitar nadje, 
Koga šalje da on tira s gore 
Snig i mraze u siverno more ; 
Prolitnje su ptice propivale 
I mene su rano dozivale: 
Da se dignem iz otoka morskih, 
I da pridjen kod dolina gorskih, 
Dok planine raztanu se snigom 
Za putovat i brdom i brigom. 
Na glas taki dobar i ugodni, 
Tražio sam ja: prigoda zgodnih: 
Namira me brzo namirila 
A srića mi krila podložila. 
Pak iz Visa je me pribrodila, 
Na Vrhbrača *) zdravo postavila. 
Ovo biše na dva ožujaka, 
Kad pristupih onde ja iz mraka. 
Prid manastir da dozivam stadoh, 
Nimičića po imenu znadoh. 
Počivaju, svaki tvrdo spava, 
Da su živi nitko glas ne dava. 
Družba k vratim robu nasloniše, 
Vrata sama tad se otvoriše: 
Sahranih se u manastir tajno, 
Dokle s danom sinu sunce sjajno. 
Braća fratri jesu me primili, 
Hranu dali, srdačno dvorili, 
Svaki dan su sa mnom divanili, 
Ljubeznivo mene zabavili. 
Pribiva sam do jedanest Travna, 
Svaka tuga bila mi je ravna, 
Draga moja otačbina slavna, 
Koju žudih viditi odavna. 
Veselo sam čitav danak proša, 
Mili bratac tad je k meni doša, 
Do pol noći jeste sa mnom stao, 
Pak po mraku doma otišao. 


*) Isto što i Sumartin. To mjesto tako prozvaše pribjegli doseljenici u spomen svoga 
dolazka, na dan Sv. Martina god, 1646 

Al još nebi zora zabilila, 
Ni danica lica pomolila, 
Zaviknula sa Biokove vila, 
I ovako meni govorila: 
»Puti tvoji jesu izpisani, 
I u Splitu tajno dokazani : 
Na sve strane naredbe su date 
Da se svati kupe mnogi za te. 
»Krajine su s vojskom prikrivene, 
Po svim putim straže navedene, 
Jakobini na te svi gledaju, 
Kud ćeš proći motre i predaju. 
, Traže način i prigode svake, 
Da ti padneš u njihove šake, 
Ukloni se odmah brez obzira, 
Jer u Braču nema za te mira“. 


Kad sam virnu razumio vilu, 
Uztresoh se grozno po svem tilu, 
Na dasku sam tvrdu tute kleka, 

I ovako samu sebi reka: 

»Dorotiću, žalostna ti majka! 
Nesrića te tira brez pristanka, 
Tužan Andre, kud ćeš okrenuti ? 
Na koju li stranu usrnuti ? ' 

Bože sveti, kad ću odahnuti, 

U komu li mistu počinuti ? 
Evo ima sedam godin dana, 
Od kad tražim sigurnoga stana. 
Svemogući, višnji Bože sveti! . 
Ti dušmane moje sada smeti, 
Da gledajuć, očima zabliste, 
A poznajuć da se ne ošviste. 
Otvori mi pute i sve staze, 
Jakobini da me ne opaze, 
Ne pridaj me u pogane ruke; | 
Rad Isusa i njegove muke. 
Ti podpuno znadeš Bože mili, 
Da su mene krivo potvorili, 
I lažljive stvari izmislili, 
Pak progonstvo na me probudili. . 


Misli moje Tebi su očite, 
Jer poznaješ sve stvari skrovite, 
Ti znaš bistro da nemam krivine 
U čemu me kriva lažno čine. 
Kod tebe sam grišnik ja najveći, 
Ali uhvam oproštenje steći, 
Rad velikog milosrdja Tvoga, 
Koje neće izgubljenja moga. 
Sad zlamenje sa mnom Ti ukaži, 
Nek dušmani smute se u laži, 
I poznadu da si me pomoga 
Utišenjem tužna srca moga“. 
Posli kratka Bogu uzdisanja, 
Odmah smislih sgodu putovanja, 
Srce stiskoh da tužno ne sahne, 
Cekajući zoru dok se svane. . 
Danom spravih sebi poputbinu, 
Sto mi može biti za užinu; 
Niti više drhćem niti predam, 
Već pravednost moju bistro gledam. 
Kako sunce sakri svitle zrake, 
A noć svoje mutne spusti mrake, 
Pridjoh bižeć tajno pod Vranratac, 
Gdi mi biše ukazao bratac. 
Suhozidnu onde nadjoh kuću, 
U pustoši medju grmom vruću, 
Kuća slična spili brez prozora, 
Kroz pokrov se u njoj vidi zora. 
Zidi šuplji, mišim daju sobe, 
Dva učelka i dvi strane obe; 
Šetaju se miši brez obzira, 
Svud šuškaju i ne dadu mira. 
Oko kuće lizu zmije ljute, 
Zelembaći i lasice žute, 
Pristupaju po noći i danu, 
Pak odlaze slobodno u stranu. 
Često lizu i gledat dohode 
Da novoga susida pohode 
Kako znadu, tako se raduju, 
I nevolje moje sve žaluju. 


Božjim ričim kuću sam svetio, 
I unutra oltar namistio, 
Prid prilikom, Gospe Utišenja, 
Za oblakšat moja žalošćenja. 

S desne strane zabiližih vrata, 
Križ izdubah u stini zanata, 
Oko križa slova zlamenita, 

Od spasenja ljudskog plemenita. 


A na livu stranu zlamen rimski: 
Nazaranin Isus, Kralj žudinski, 
Za da sablast pristupit ne smide 
Kad zlamenja sveta onde vide. 

Medju onim mračnim zidim pustim, 
Obastrtim svuda grmom gustim, 
Morao sam svedjer pribivati 
I za družbu te zviri imati. 

Pribiva sam onde šest miseci, 

. Cesto jesu prohodili zeci,. 
I pastiri naokolo pasli, 
Ali nisu nikad k meni sašli. 


U družbi je sa mnom svedjer stao, 
Mene sluša i virno čuvao 
Ivan momak, poštenoga roda, 
Dobre ćudi i kripostna ploda. 


Onde sam se bio već obika, 
I svaki dan svetu misu reka, 
Blagova sam božanstvenu manu, 
Duši mojoj davao sam hranu. 


Brez pristanka Bogu sam vapio, 
I s vapajim tuge čašu pio, 
Izbavljenje uztrpljivo čeka, 
Jer Bog tako biše meni reka. 

Majku Božju svedjer sam molio, 
Mnoge suze u tomu prolio, 
Da bih po njoj milosti dobio 
I od zla se svakog izbavio. 

Težio sam zemlju jutrom rano, 
Da mi vrime svako teče znano, 
A večerom razbiva sam stine, 
Da mi brže svitla zora sine. 


Goru onde jesam pročistio, | 
Stine u red pravi sastavio, 
A pridvraće lipo izravnio, 
Na dvi strane staze načinio. 
Po svim stazam digoh basamake, 
Za siditi i počivat lake, 
A pristave redom .svud osnovah, 
Da uredba sine lipše nova. 
Stine, šuma redom postavljene, 
Izmedju njih staze razvedene, 
A masline divlje, sve zelene, 
Ogled čine kao navezene. 


Ukaza se misto urešeno, 
Medju kršnim škrapam razkrčeno, 
Po zanatu lipo razvedjeno, 
Za hladovat zgodno učinjeno. 


Staza svaka zove da se šeta, 
Izvezana šuma već ne smeta, 
Stine redom sidalište daju, 
Ter zazivlju kao da poznaju. 


Sidni malo i počini sladko, 
Pek ćeš opet prošetati lako, 
Nasloni se na dušek od stine, 
Dok ti srića bolja opet sine. 
Oči kažu urešenja lipa, 
Volju bude, nu ti moći slipa, 
Probudi se i uživaj svita, 
Nosu podaj miris loznog evita. 
Loze cvatu, jelsamini dišu 
Izpod: kuće jer daleko nisu, 
Zelene se, ne znadu za sušu, 
Nose vitri miris, tiho pušu. 
Rasiplju ga gusto na sve strane, 
Staze kade i sve redom grane, 
Zdravu mistu ugodnost prilažu, “ 
.Kako mudri svi pametno kažu. 


Sladkim zrakom srce se natapa, 
A veseljem ugodno rastapa, 
Tuga biži a radost pristupa, 
Razum, volja vesele se skupa. 


Videć zmije uravnanu zemlju 
Sve počeše izpunjati želju, 
Svaki dan su sunčati se došle, 
I po ravnu tiho lizeć prošle. 
Zakleo sam one gadne miše, 
Da mi obnoć ne suškaju više: 
Zapovid su božju poslušali, 
I suškat su odmah svi pristali. 
: Jutrom rano pogledah u stranu: 
Zec izadje iz šušnja na hranu, 
Prvo nego naprid stupat poče, 
Cućnu onde vrhu jedne ploče. 
Obazre se, ćuti, svuda gleda, 
Smira poći a sve jadan preda, 
Sad uzdigne uši, pak položi, 
A poda se skupa noge složi. 
Usudi se jedva, naprid stupa, 
Skoči malo, pa natrag odstupa, 
Ode naprid pasuć priko strane, 
Ne nalazi dobre sebi hrane. 
Izviju se nad njim dva gavrana, 
Oba grču, oba jesu vrana, 
Nasrid strane zeca opaziše, 
I k njemu se leteći spustiše. 


Pristadoše tad glasom grčati, 
I počeše kao psi šćecati; 
Oba skladno udriše na zeca, 
A zec skače i po strani zveca. 


Kad ga koji gavran kljunom drne, 
Tad zakmeči i natrag se vrne, 
A kad drugi za uho ga stisne, 
Skoči naglo i kmečeći pisne. 

Zgodu traži da u spilu uvre, 

Od naglosti glavom stinu udre, 
A gavrani hitro tad dolete, - 
Kljuju, šćiplju, strašno da se smete. 

Smrtni osin nad oči mu pade, 
Osvisti se, tada malo stade, 
Skoči snažno da smrti uteče, 
Hitrost veću uza stranu steče. 

Onde stade, zavuče se sbilja, 
Ter sahrani glavu i guzicu, 
Očupanu spasi mišinicu. 

U samoći takoj i pustinji, 
Hladova sam sideći na stinji, 
Sladka mi je bila mlada trava, 
A vodica hladna posve zdrava. 

Vrime me je svako zabavilo, 
Razmišljajuć božje rukodilo, 
Kako travanj svu goru odiva, 
I u zoru sve ptice doziva. 


Da pivaju i danak pozdrave, 
I da glasim sladkim Boga slave, 
A čoviku da ugodnost dadu, 
Gospodarstvo u njemu poznadu. 

Svibanj lipim zemlju kiti cvićem, 
A vitarce tiho trese lišćem, 
'Tresom zovu i cviće i travu, 
Da na svitlost sve pomoli glavu. 


Pak da služe čoviku za hranu, 
Dajući mu sladost izabranu, 
Da ga svojim sokom ponavljaju, 

: I betege u njem ozdravljaju.- 

Razhladjuje lipanj sladko mladost, 
I prinosi zgodnu svima radost, 
Da iz hlada glede kak' obliću 
Cele mlade po mirisnom cviću. 

Da je lito srpanj svima kaže,. 
Nek za žito zdrilo srpe traže, 
I da ženju sebi zlatne klase, 
Pak pribavi svaki hranu za se. 


A Kolovoz da ga voze doma, 
Prvo krupe i hudnoga groma, 
Slamu, sieno, koren, lišće svako, 
Da sakupe mravi hranu tako. | 
Zemlja hranom plodi, svakog siti, 
Stablo rodi-i voćem se kiti, 
Loze jedrim sebe grozdim krune, 


Svedjer badnje sladkim mastom pune. 


Rujan misec rujno vino daje, 
Novo turna a staro prodaje, 
Sudje spravlja, pere i zatapa, 
U konobu slaže i zaklapa. 

Na početku ovoga miseca 
Primio sam na dar mrtva zeca, 
A kozlića živa i pritila 
Prijateljska ljubav je prinila. 

Radi mene prijatelji drhću, 

Svaki ljubav ukazuje vruću, 
Dio jedan mojih tuga želi, 
Za oblakšat mene svaki veli. 

Sve nadlazi u ljubavi Marko, 
Kao sunce u svitlosti žarko, 
U svoje me on saziva dvore 
Da me digne iz pustošne gore. 


Draga braća i rodbina moja, 
Tužno sahnu, nemaju pokoja, 
Gledajući u nevolji mene, 

Od tuge im srce gorko vene. 

Moje meni nebi težko stanje, 
Koliko je njihovo skončanje, 
Jer pravednost mene razgovara 
A duša me u ničem ne kara. . 


Ali tko će srcu odoliti, 
I žalosti take pridobiti ? 
Jer razbiju i srca od leda, 
Pusta narav ustegnut se neda. 


Suze same niz obraz mi rone, 
Tudje tuge u ušima zvone ; 
A vila me često sve poziva: 
»Dosta tute jesi već pribiva“. 

Medjuto se jedno čudo zgodi, 
Koje vidih u takvoj prigodi: 
Sidio sam pod grmom u hladu, 
I ugledah jednu pticu mladu, 


Gdi priliće od grane do grane, 


Svedjer čiči i neće da stane ; 
Hitio sam na nju do tri stine, 


Da ja splašim nek se brže kine. 


am ne pe a anna a aj Po je ova a e s LK 


BR rem 


Odašla je pak je doletila, 

I čičeći sva se razkrilila, 

Sad zapiva pa čičit zasniti: 

Rekao bi da plače i priti. 
Ustadoh se da razvidim što je, 

I položih bogomolje moje, 

Pak ugledah jednu zmiju ljutu, 

Savijenu na grani u prutu. 
Debela je i kusasta repa, 

Traži ptica da od glad ne krepa, 

Niza nju su crne strige žute, 

I zelenim kapljam sve posute. 
Na glavi joj vrči huhor visok 

Do dva uha i podvoljak širok, 

Čeljusti je vrlo raztvorila, 

Ognjevite oči zacaklila. 
Strašno gleda i jezikom siva, 

A dihanjem svoj otrov razliva ; 

Ne miče se da pticu zasine, 

Kad poleti, tada je obšine. 

. Jadna ptica sve s' oko nje vrti, 
Od obsina ne zna se oprti ; 
Tužno tako ptice dugo stanje, 
I njezino plačno popivanje, 

U meni je srčbu probudilo, 

I na milost srce mi ganulo : 
Kosor oštar onde sam prinio, 
Crnostrigu *) glavu odvalio. 

Tada stopro odleti ptičica, 

Hitro leteć kao lastavica, 
Sladko piva, veselo pripiva, 
Zlamen dade da mi zahvaljiva. 

Još sam onde jedno čudo kuša, 

Od volića, kad sam gnjizdo naša, 
Iz koga sam izvadio ptiće 
I stavio kod njih dobre piće. 

U zemlju sam rupu tad iskopa, 
Zaveza sam svekolike skupa, 
Nad njima sam pločicu napeo 
Da bih majku s otcem tu zapleo. 


*) Vrst zmije na Braču, isporedi Crnostriel - tarbophis vivax, 

Kad počeše ptići tužno pivat, 
Roditelje čičeći dozivat, . 
Odmah k njima brzo doletiše 
I u kljunim crvića doniše. 

Majka prva ulize pod ploču, 

Da utiši sinke, da ne plaču, 
Al pločica na nju odmah pade, 
I kod ptića tu živa ostade. 

Da j uhvatim rep sam joj pritiska, 
Nadiga sam ploču, ona piska ; 
Da s' izmakne krilim jako prhnu, 
Pak odleti i vas rep istrgnu. 

Na špruge sam ploču opet diga, 
Oko koje leti otac, šmiga, 

Pak najpotla skoči pod pločicu: 

Poklopi ga ploča u rupicu. 
Živa sam ga odmah izvadio, . 

A pločicu opet uredio : 

Brzo zatim biše doletila 

Majka ljuta, sva se nastršila. 

Nema repa, čiči, ljuto plače, 

Sad na stubac, sad na ploču skače, 
Gleda porod, ne promišlja smrti, 
Da ju ploča može svu satrti. 

Narav ista neda joj mučati, 

Niti bolest repa razmišljati ; 

U ljubavi tako užežena, 
Nahodi se kao i smetena. 
Posli neg se biše izjadala, 
Oko ploče stoput oblićala ; 
Stade, ćuti glas poroda svoga, 
Svi vapiju: ,Mi smo srca tvoga“! 

Ustrese se, pak usrnu k njima, 
Poklopi ju ploča udilj s njima. 
Tad ja rekoh: O naravi čudna, 
Koja činiš dila tako trudna! 


Od živina nek nauče ljudi, 
Po naravi ravnat se u ćudi, 
Jerbo narav uči, kaže svima, 
Kako porod čuvat svaki ima. 


'Gdi su danas takve mati, 
Koje hoće sinkom slati 
Pomoć, hranu, s njima stati, 
Za obranu život dati ? 

Vrime zatim biše prošlo kratko, 
Ja imadoh nadahnuće jako, 

Da se dignem iz onoga stana, 
Da u Beču čeka mene hrana. 

Tmine noćne očiju nejmadu, 

Al putovat dobro kazat znadu, 
Pamet vodi, razum oči daje, 
Mrkla noćca kao sunce sjaje. 

U potrebi svi su klanci ravni, 

U nevolji smrtni trudi slavni ; 
Oštroumnost uči, svima kaže 
Da prognati sahranjenja traže, 

U ponoći kad nema svidoka, 

Niti ljudskog himbenoga oka ; 
Trag se hodu po noći ne znade, 
I u tomu sigurnost imađe. 

Kad bi zeci oštroumnost: znali, . 
Prognatim bi ljudim noći dali, 
Danke bile sebi odabrali, 

A u noći mirno počivali. 

Pak po danu kad sunce prosine, 
Digne rosu i osuši stine, 
Sladko pasuć tad bi mirno prošli, 
Pasčad njima nebi traga našli. 

Kad se suton poče onde hvatat, 
Noći mrkle svuda tmine padat, 

.Srčeno sam Boga zavapio, 
I odonle srićno odstupio. 

Stramputice do mora sam saša, 

I brodicu spravnu odmah naša: 
Pribrodio jesam sinje more, 
U Promajnu *) doša prvo zore. 

U Bastu sam danak pridanio, 
Pak u noći rano uranio, 

Penja sam se uz visoke stine, ' 
Da mi zora u Bastu ne sine. . 


*) Malo selce na Primorju izmedju Makarske i Baškevode. 

Na planinu uzliza sam čudno, 

I na nogam i na rukam trudno, 
. Nasrid brda sunce me je srilo, 
Kod vodice gdi je hladno vrilo. 

Dva sam virna druga sa mnom ima, 
I onde sam ruča sladko s njima: 
Komad kruha i vodice hladne, 
Za okripit moje boke gladne. 

Izašli sno za:im navrh stina, 

Gdi bijaše najviša planina ; 
Onde sam se k moru okrenuo, 
I družinu k meni prizovnuo. 

Pogledajte, rekoh, družbo virna, 
Na širinu mora posve mirna, 
Od Makarske do grada Jakina, 
Sve se lašći ko mramorna stina. 

A brodovi po njem razasuti, 
Šetaju se ko bili labuti ; 

Svaki otok, bašća urešena, 
Rekao bi da je navezena. 

Na svakomu razredjene side 
Bile sgrade, varoši se vide, 
Zelene se loze i masline, 
Nakićena brda i doline. 

Šest otoka, šest malih svitova, 
Puni sela i lipih gradova, 
Naokolo morem obliveni, 

I po moru redom razvedeni. 

Čine mi se dubrave zelene, 

U široku polju odgojene, 
Po zanatu lipo osnovane 
I tezački svuda oborane. 

Osnovan je otok Brač najlipše, 
Medju svima izvrstit je više, 
Od Makarske do Splita se pruža, 
Lice kaže nasadjeno ruža. 

Pogledajte brdo kod Lašćatne, *) 
I po njemu zelenike zlatne, 
Posadjene oko moga dvora, 

Do dvi milje daleko od mora. 


*) Brdo, dotično rt na skrajnoj južnoj točki Brača. 


Vranratac se misto zove ono, 
Posve pusto, ali je slobodno ; 
U njemu sam pustinjakom bio, 
I po njemu slobod zadobio. 
Vranratacu, srićni moj pokoju, 
I zabavo u suzam i znoju! 
U teb! rasli lozni vinogradi, 
Svako voće, rajskog vrtla sadi. 
Svila, žito, pčele i sva rodna, 
Zemlja tvoja u svem bila plodna, 
Nek ti vrime tihim zrakom godi, 
A sunašce bile danke vodi. 
Svaki čovik koji pridje k tebi, 
Nek u tebi nadje radost sebi, 
Listorodne grane nek mu dadu 
Počivati slobodno u hladu. 


Ime tvoje nek ostane glasno, 
Kod naroda sad i uvik časno, 
Jer si mirno meni dao stanje, 
I ugodno, sladko počivanje. 


Odmah zatim dilismo se srićno, 
I počesmo putovati prišno, 
Priskačući od stine do stine, 
Ne budući zemlje ni ravnine. 


Na mazgi sam svu robu gonio, 
I potribu koju sam ponio, 
Nema mazga gdi noge staviti, 
Niti može s nami uzhoditi. 

Idjuć tako priko jedne kose, 
Priko koje jedva noge nose, 
Kroz klanac je mazga okrenula, 
Desnom stranom u polu riuula. 


Sunovrat je na glavu udrila, 
Do srid strane biše se svalila, 
Kotrljajuć strašno priko stina, 
Hitro sleti doli iz visina. 
Ostadoše svaka izkidana, 
Mazga leže kano i zaklana, 
Obe vriće put su sebi našle, 
I niz ploče u dolinu sašle. 


Na dan biše Svetog Mihovila, 
Kad se hudost takva je desila, 
Zato Bogu jesam uzdahnuo, 
Mihovila na pomoć zovnuo. 

Družina je k mazgi pristupila, 

I od tleha nju je podignila, 
Odmah stade i hoditi poče, 
Sva vesela su četiri ploče. 


Iznesoše iz doline vriće, 
A ja rekoh: Čudne I danas griće1 
Naprtiše opet robu svršno, 
I odosmo kroz to misto kršno. 
Idje mazga bolje nego prija, 
A sunce nas onde dobro zgrija, 
Kroz planinu nigdi ne stadosmo, 
I u Zagvozd na konak sadjosmo. 


Sve u strahu Boga velikoga, 
Na sramotu dušmanina moga. 
Na konaku peče se i vari, 
Za večeru spravljaju se stvari. 


Kad sam onde ja iz kola saša, 

Svaku dobru sriću jesam naša, 

Na zemlju sam ravnu odmah kleka, 

I pivajuć ovako sam reka: 
»Zdravo budi, zemljo sveta, 

Evo &k tebi ja došetah, 

Primi mene za tvog kmeta, 

Da mi Francez već ne smeta. 


Zdravo lipa zemljo ravna! 
Budi meni majka slavna, 
Jer te želim još odavna, | 
Bižeć k tebi s mora plavna. 

Didovino, zdravo, moja! 
Raširi mi krila tvoja, 
Nadari me sad pokoja, 
Oslobodi smrtna znoja“. 

Posli toga na noge sam usta, 
I rakijom osladio usta, 
Haljine sam moje odmah svuka, 
] odoru tursku svu obuka. 

Misli moje tada sam odkrio, 
I družini bistro govorio: 
»Francezom je ispis posve doša, 
Srića im je sada svuda loša. 

»Kod Moskve su sasvim razbijeni, 
Biže natrag kao i smeteni, 
Cesar Frane udrio je na nje 
I rastira svo njihovo stanje. 


»Napoleon smeten bez obzira, 
Traži stana, ali nema mira, 
Srčba božja u glavu ga smira, 
Da ne čuje i da ne prozira. 

»Vraćajuć se vas svit priobvlada, 
Prikaza se kod vas iznenada, 
Na viri je svugdi privario, 

Sve zločince k sebi priložio. 

»Kudgod prodju tuda uzbunjuju, 

U narodim smutnje probudjuju, 

Knjige svete Evangelja zvate, 

Ne viruju da s' od Boga date. 


,Od naravi zakon grdno tlače 
U pravednoj krvi peru mače, 
Ubojstvom se kralja svoga diče, 
Ne slušaju što sirote čiče. 


»Tudju muku grabe samosilno, 
Za da mogu živiti obilno, 

Niti rade niti zemlju teže, 
Ispod mukla na čovika reže. 
»Tko se s njima u zloći ne slaže, 

Proglase ga da on svitu laže ; 

U pogrdnoj živu nečistoći, 

I po danu i po mrkloj noći. 
»Sad je vrime, draga braćo moja, 

Da Francezom nedate pokoja ; 

Kad pristupi vojska cesarova 

Iznesite vina i darova: 
»Ugričiće mlade napojite, 

A Hrvate lipo nadarite, 

Sve zajedno s vami uvedite, 

Domovinu njima podložite. 

»Nije vridno niti je koristno 
Za Franceze ginuti nesvistno, 
Oni su vas posve oglobili, 

Vaše slavno ime omračili. 

»Običaje dobre ukinuli, 

Cudoredna dila pokvarili, 
Svete crikve tamno porušili, 
Milu braću vašu pogubili. 

»Isti Turci glede začudjeni, 

Kak' trpite taj jaram gvozdeni, 
< Gdi je slavna vaša stara hvala ? 

Zašto su Vam tako srca spala? 
»Strašivice, a ne sokolovi, 

Svi izrodi, a ne vitezovi! 

Stara slava staroga naroda, 

Zove kripost novoga poroda. 

»Kripost koja štit i koplje ima, 
Srce snaži, jaram krši s njima: 
Vlada livom štit sjaje i štiti, 
Pruža desnom koplje, sili priti. 

»Crnu zgodu, udes i sva druga, 
Nogom tare i s njima se ruga, 
Sriću čini stalnu, mudro veže, 
Za krila nju hvata, tvrdo steže. 

»Ak' u srcu još krvi imate, 
Sukundida staru slavu znate, 
Franceza se odmah izbavite, 
Domovinu našu sahranite. 

»Ja odlazim medjom ća do Knina, 
Dozivat ću redom iz planina, ' 
Svim ću kazat što i vami kažem, 
Virujte mi, braćo, da ne lažem“. 

Na raztanku sve sam poljubio, 
Celujući suzam oborio, 

Pa sam dobra konja posidnuo, 
I s njima se tako raztanuo. 


——— kile —————— 

(]zvoRnik NJEMAČKI). 


S jjedoči se da nas je Otac Andrija Dorotić, koliko 
iz Bosne, kamo je preoblačen bio otišao pogibelju svoga života, 
toliko iz Dalmacije najpouzdanije izviešćivao; da je za našeg 
poduzeća u Đalmaciji pritegao k našoj stranci mnogo privrže- 
nika, te u svim prigodam dao dokaza ljubavi i odanosti prama 
presjajnoj Austrijskoj Kući; da se-:je vazda za našu dobrobit 
brinuo, te po tom dostojno zaslužio podieljenu mu previšnju milost. 

Lješ, 23 Svibnja 1809. 

(M. P.) 


Rebrović v. r. 
Pukovnik. 


Osobiti način njegovih 
vierno pruženih usluga 
za svog vladara, zaslužio 
je takodjer osobito priznanje 
pa se s toga rado . 
obvezujem to posvjedočiti 
na sveobći izgled. 
Stgn ut supra. 


Ivan pl. Hrabovski 


Satnik generalnog Štopa. 


(]JzvoRniK TALIJANSKI), 
Poštovani Otče! 


y Vašega pisma od 7 tek. mjeseca razabirem podpunim 
zadovoljstvom da ste s gosp. Generalom Kneževićem došli u 
Karlovac, pohvalnom odlukom da ga odtle sliedite u Gospić i 
tu čekate moje naredbe odnosno vojne za Dalmaciju. 

Računam na Vaše dobro razpoloženje naprama carskoj služ- 
bi, te se od Vaše osobite djelatnosti obzirom na Vaša poznan- 
stva u onim krajevim nadam najboljem uspjehu. 

Bud se neprijateljske čete sastoje samo od nekoliko stotina 
momaka, nema dvojbe da poduzeće spomenutog gosp. Generala 
neće uroditi očekivanim plodom. U to ime preporučujem se Va- 
šemu nastojanju k postignuću cilja, te Vas molim budite pri ru- 
ci gosp. Generalu i suglasno s njim radite kako bolje znate. 

Očekujem Vaših daljnih ubaviesti, te ostajem s podpunim 
štovanjem i priznanjem 
Roies, 9 Lipnja 1809. 

j Vas ljubezni 
Grof Injacij Gyulai. 


Po tovanomu Gospodinu 
Gosp. Fra Andriji Dorotiću : . 
kod gosp. Generala Barona Petra Kneževića u GOSPIĆU. 


(]JzvoRnik NJEMAČKI), 


Svjedoči se da gospodin Ex -Provincijal Otac Andrija 
Dorotić, rodom sa otoka Brača, kroz cielo vrieme što je meni 
bio dodieljen u političke svrhe, dok sam s povierenim mi vojnim 
sborom krenuo put Dalmacije, te do 6 Lipnja tek. god. boraveći 
uviek uza me, pokazao se je svojom neumornom djelatnosti u 
svakoj prigodi gorljivim privrženikom našemu premilostivomu 
vladaru; — da je kod svojih zemljaka, čije uživa osobito povie- 
renje, budio iste osjećaje i to dobrim uspjehom ; — da je živom 
sućuti orisao pravedne namiere milostivoga vladara, a k tomu i 
protivničko postupanje Franceza, te tim podigao Dalmatince na 
oružje proti. Francezima, a to svojim nagovaranjem, kao što i 
putem ostalih u narodu uplivnih prijatelja i sveštenika, pa vla- 
.daru i državi doprinio stvarne i velike koristi. Radi toga pri- 
tegnuo je na se tako ljutu mržnju Franceza i njihovih pristaša, 
da mu se je već neprestano radilo o glavi, a kamo li da bi se 
od njih mogao nadati kori hljeba, dočim kroz često opetovane 

. proglase oni su na nj udarali ucjenu od 100 zlatnih dukata.i 
jedan posjed, a napokon njegovoj rodjenoj braći zaplienili dva 
broda, te tako i njih radi njega stjerali na siromaštvo. 

Saviest mi nalaže da ovoga poštenoga sveštenika, koji je 
sa svojih viernih osjećaja i požrtovnog rada u domovini spao 
na nizke grane, te svoj život stavio na kocku najtoplije prepo- 
ručim visokoj milosti i naklonosti. 

U taboru pred Zadrom u Dalmaciji. 

Dneva 30 Listopada 1809. ' 

(M. P.) 


Nj. C. K. Apošt. Veličanstva pravi General-Feldwachtmeister 
i zapovjednik dalmatinskog vojnog sbora 


P. KNEŽEVIĆ 
G. M. 

(JzvoRnik NJEMAČKI). 


Na pristojni zahtjev gospodina Ex-Provincijala Andrije 
Dorotića, duhovnika poštovanog franjevačkog reda, svjedočim 
da je isti za cielo vrieme što smo godine 1809 sa c. k. sborom 
pod zapovjedničtvom gospodina General- Majora Petra baruna 
Kneževića obsiedali Zadar u pomanjkanju vojnog kapelana, ne 
samo velikim naporom uzorno providjaše svim duhovnim potre- 
bama i u taboru i u bolnicama, opremajući svagdanju službu 
božju, te pružajući Svete Sakramente, nego još uz to svojim 
ugledom u puku stečenim, kroz svoje propovjedi i tajna svjeto- 
vanja pribavljaše jaku i znatnu pripomoć oružju:Nj. Veličanstva, 
našega premilostivoga vladara. 

K tomu se pak, ne samo hvalevriedno ustavljaše kod svih 

odielnih zapoviednika vojske, nego im takodjer u svakoj potrebi 
bijaše na ruku važnim odkrićim. Svojim duhovnim nutkovanjem 
i skrovitim poticanjem bijaše uzbunio u dalmatinskom puku 
žarku ljubav prama vojsci Nj. Veličanstva, našega premilosti- 
voga vladara: 
: Štaviše, svojim neutrudivim nastojanjem, gosp. Ex-Provin- 
cijal dočepao se je mnogih neprijateljskih pisama: što je u velike 
pomoglo cielomu sboru a državi donielo znatne novčane koristi. 
Pošto su se svi ti čini sbili slobodnim porivom spomenutog go- 
spodina Ex-Provincijala, pod mojim u sboru vodjenim Brigade- 
Zapovjedničtvom, zato se ne žapam da ovomu vriednomu duhov- 
niku gosp. Ex-Provincijalu Andriji Dorotiću, na njegov 
zahtjev istinu izjavim, te sve gorinavedeno potvrdim mojim pod- 
pisom i pečatom. 

U Taboru Crno. 28 Studenoga 1809. 

(M. P.) ' 
Siegenfeld v. r. 
General -Major i Brigadir. 

